# name
Una nova transició evolutiva per gestionar la pandèmia

# metadata.dc.description.abstract[].value
La pandèmia provocada pel SARS-CoV-2 ens ha canviat la vida. Paraules com quarantena o confinament han passat a formar part de la més absoluta quotidianitat. Al món hi ha hagut prop de 90 milions d'afectats i gairebé 2 milions de morts. A Catalunya s'han comptat més de 400.000 casos i s'han superat els 17.000 morts. Aquesta comparació juxtaposada forma part de la idiosincràsia humana, del grupalisme inherent a la nostra espècie. Som éssers socials. En aquest sentit, l'organització social més antiga, la tribu, s'ha anat sofisticant fins a arribar a les nacions i als estats actuals. I més recentment, als intents de coordinació interestatal com les Nacions Unides, sovint força inefectius atès que hi predominen els interessos estatals. Aquest últim punt és l'inici d'un assaig publicat pel biòleg W. Ford Doolittle, de la Dalhousie University de Halifax, al Canadà, a la revista Current Biology. A partir de les teories de l'evolució actualment acceptades, l'autor proposa la necessària imminència d'una nova transició evolutiva. ' Biologizing to avoid political polarization ', escriu. És a dir: utilitzar la perspectiva biològica per evitar la polarització política que està accentuant els extremismes.

# metadata.dc.rights[].value
(c) Edició de Premsa Periòdica Ara, 2021

# metadata.dc.source[].value
Divulgació i Premsa (Genètica, Microbiologia i Estadística)

# metadata.dc.title[].value
Una nova transició evolutiva per gestionar la pandèmia